**Høring om budget 2023.**

Hermed DN Furesøs høringssvar. Vores høringssvar fokuserer udelukkende på spareforslag med relation til natur og klima.

**NKU 2. Privatisering af dyrehold.**

Det kommunale dyrehold har fungeret godt. En privatisering af naturplejen kan få følgende negative konsekvenser:

Man mister samarbejdet mellem den kommunale naturpleje med dyr og de frivillige græsserlaug og koklapperlaug.

Naturpleje har været brugt som meningsfyldt arbejde for kommunens udsatte borgere, denne mulighed besværliggøres.

Opnåede erfaringer og resultater sættes over styr.

Prisen for naturpleje med dyr er stigende. Vi frygter derfor, at den økonomiske gevinst forsvinder, hvis den hidtidige standart skal opretholdes.

**NKU 9. Budgetreduktion på natur og Klimaområdet.**

Kommunen har vedtaget en ambitiøs Klimaplan. Det bliver vanskeligt at opfylde ambitionerne, hvis der samtidigt spares på dette område.

**NKU 10. Budgetreduktion på Driftsgårdens område.**

Både Klimaplanen og 2030-målsætningen om mere natur på kommunale arealer kræver driftsgårdens medvirken. Det samme gælder overholdelsen af plejeplanerne. Vi mener derfor ikke, at driftsgårdens budget skal reduceres.

Med venlig hilsen

Carsten Juel

DN Furesø

furesoe@dn.dk